Η αγορά αυτοκινήτου, μπορεί να αποτελεί υπό προϋποθέσεις μία καλή επενδυτική κίνηση. Είτε ο σκοπός σου είναι να κρατήσεις το αυτοκίνητο για πολλά χρόνια, είτε ανήκεις σε αυτούς που αλλάζουν αυτοκίνητο κάθε 3-4 χρόνια, θα πρέπει να συνυπολογίσεις ποια θα είναι η μελλοντική του αξία όταν αποφασίσεις να το πουλήσεις. Αξίζει να σημειωθεί ότι οι σημαντικότερες παράμετροι που καθορίζουν την μεταπωλητική αξία ενός αυτοκινήτου, είναι οι εξής:
- **Τα χιλιόμετρα που έχει διανύσει** (αν είναι ήδη μεταχειρισμένο). Όσα περισσότερα χιλιόμετρα έχει διανύσει το αυτοκίνητο, τόσο μειώνεται η μεταπωλητική του αξία λόγω αυξημένης χρήσης και φθοράς.
- **Το χρώμα, τα συστήματα ασφαλείας, τα θερμαινόμενα καθίσματα**. Όλα αυτά τα στοιχεία, αφορούν την εξατομίκευση και το προσωπικό γούστο του προκατόχου του και επηρεάζουν το κόστος της μεταπώλησης.
- **Το καύσιμο** αν δηλαδή είναι βενζινοκίνητο, ηλεκτρικό ή κινείται με υγραέριο. Ειδικότερα, τα ηλεκτροκίνητα είναι ιδιαίτερα δημοφιλή το τελευταίο διάστημα λόγω των πλεονεκτημάτων τους (εξοικονόμηση ενέργειας, εξοικονόμηση χρημάτων, αυτονομία κ.λ.π.) και η μεταπωλητική τους αξία είναι αυξημένη.
- **Η εμπορικότητα του μοντέλου.** Τα δημοφιλή μοντέλα, τείνουν να πωλούνται σε ακριβότερη τιμή ακόμη κι αν διαθέτουν φθορά ή έχουν διανύσει πολλά χιλιόμετρα.
- **Το κόστος ασφάλισης**. Τα ακριβότερα ασφάλιστρα, επηρεάζουν την μεταπωλητική αξία του αυτοκινήτου αφού είναι ένα πάγιο έξοδο που επωμίζεται ο νέος ιδιοκτήτης.
- **Τα κυβικά του οχήματος.** Ένα αυτοκίνητο >2.000 κυβικών καίει περισσότερο και πληρώνει ακριβότερα τέλη κυκλοφορίας. Το γεγονός αυτό καθιστά δυσκολότερη την μεταπώλησή του.